независимо от начина, по който са фиксирани или кодирани,
 представяща триизмерната структура на слоевете, от които е съставено полупроводниковото изделие, и в която поредица всяко изображение има структурата или част от структурата на повърхността на полупроводниковото изделие на който и да е етап от неговото производство;
 в)
 „търговско използване“ е продажбата, отдаването под наем, лизинга или всеки друг начин на търговско разпространение или предлагане за тези цели. Въпреки това за целите на член 227 от настоящото споразумение „търговското използване“ не включва използването при условията на поверителност, доколкото не се извършва по-нататъшно разпространение на трети страни.
 Член 225
 Изисквания за закрила
 1. Страните предоставят закрила на топологиите на полупроводникови изделия, като приемат законодателни разпоредби за предоставяне на изключителни права в съответствие с разпоредбите на настоящия член.
 2. Страните предоставят закрила на топологията на полупроводниково изделие, ако тя отговаря на условието да е резултат от собствените интелектуални усилия на създателя си и да не е позната в полупроводниковата индустрия. Когато топологията на полупроводниково изделие се състои от елементи, познати в полупроводниковата индустрия, тя се защитава само доколкото съчетанието на тези елементи, взети като цяло, отговаря на посоченото по-горе условие.
 Член 226
 Изключителни права
 1. Изключителните права, посочени в член 225, параграф 1 от настоящото споразумение включват правото да се разрешава или забранява всяко от следните действия:
 а)
 възпроизвеждане на топологията, доколкото тя е защитена по силата на член 225, параграф 2 от настоящото споразумение;
 б)
 търговско използване или внос за тази цел на топология или на полупроводниково изделие, произведено чрез използване на топологията.
 2. Изключителните права, посочени в параграф 1, буква а) от настоящия член, не се прилагат за възпроизвеждането с цел анализ, оценка или изучаване на концепциите, процесите, системите или техниките, използвани в топологията, или на самата топология.
 3 Изключителните права, посочени в параграф 1 от настоящия член, не обхващат действията, свързани с топология, която отговаря на изискванията на член 225, параграф 2 от настоящото споразумение и е създадена въз основата на анализ и оценка на друга топология, извършени в съответствие с параграф 2 от настоящия член.
 4. Изключителните права да се разрешават или забраняват действията, посочени в параграф 1, буква б) от настоящия член, не се прилагат за такива действия, когато те са извършени, след като топологията или полупроводниковото изделие са законно пуснати на пазара.
 Член 227
 Срок на закрилата
 Изключителните права се предоставят за срок от 10 години след първото търговско използване на топологията, където и да е по света или, ако регистрацията е условие за възникването или продължаването на изключителните права, 10 години от по-ранната от следните дати:
 а)
 края на календарната година, през която топологията е използвана търговски за пръв път, където и да е по света;
 б)
 края на календарната година, през която е подадена заявката за регистрация в съответната форма;
 Подраздел 7
 Други разпоредби
 Член 228
 Растителни сортове
 Страните си сътрудничат с цел насърчаване и усъвършенстване на закрилата на правата върху растителните сортове в съответствие с Конвенцията за закрила на новите сортове растения от 1961 г., ревизирана в Женева на 10 ноември 1972 г., 23